Guvernul Ciolacu continuă investițiile în infrastructură. 800 de milioane euro în domeniile rutier, feroviar și logistică portuară
Executivul condus de Marcel Ciolacu continuă investițiile în dezvoltarea Portului Constanța, obiectiv strategic al României, ținta fiind transformarea lui într-un hub logistic la Marea Neagră. Premierul a anunțat, de asemenea, că Guvernul va susține două mari proiecte feroviare, de peste 320 de kilometri, cofinanțate de Banca Europeană de Investiții. În același timp, Executivul menține ritmul investițiilor în infrastructura rutieră, demarând două noi proiecte, în Moldova și Sudul României.